recursal/SuperWikiNEXT-32B huggingface dataset:
Petr Koubský
Ing. **Petr Koubský** (\* 1961) a. k. a. "aKB" je český publicista a blogger.. Je bývalým šéfredaktorom časopisu Softwarové noviny (do roku 1999), v súčasnosti pôsobí ako šéfredaktor newsletteru (vestníka) *Inside*.

Život
-----

V rokoch 1979–1984 vyštudoval VŠCHT v Prahe. Pred rokom 1989 bol programátorom v štátnych ústavoch na strediskovom počítači IBM, od roku 1990 pracoval ako novinár pre JRD Slušovice. Roku 1999 založil newsletter *Inside*.

Časopis Softwarové noviny mal v svojich najlepších časoch náklad 50 000 výtlačkov. Teraz, už pod názvom *Click!*, jeho náklad klesol 5x.

Činnosť
-------

Píše do Respektu, kde varuje pred stratou súkromia na internete, do Lidových novín, Hospodárskych novín, MF Dnes a Ekonoma. Prednáša na pražskej VŠE predmet Analýza trhu ICT (4IT460, pred tým IT\_530). Venuje sa fenoménu Web 2.0, najmä del.icio.us.

Poznámky pod čiarou
-------------------

1. ↑  Internet vede k devalvaci psaného slova
2. ↑
3. ↑

Referencie
----------

* Petr Koubský: *Počítače pro každého*. Grada 1993.
* Jiří Hlavenka: *Softwarové Noviny končí – zaniká nejstarší český počítačový magazín*. In Živě.

Externé odkazy
--------------

* nový blog od augusta 2006

Autoritné údaje: * ISNI: 0000 0000 5716 9713
* NK ČR: ola2004235375
* VIAF: 85017169
**RPG Maker XP** je štvrtá počítačová verzia v sérii RPG Maker od firmy Enterbrain. Zároveň prvá verzia ktorá bola oficialne preložena do angličtiny a vydaná mimo Japonska. Je ľahko použiteľná a na výrobu hier nepotrebujete ovládať žiadne skriptovacie jazyky.

Funkcie
-------

RPG Maker XP sa oproti svojím predchodcom líši v rôznych smeroch. Uvítané je aj rozlišenie hier 640x480 (s možnosťou prepnutia na celu obrazovku). Taktiež využíva skriptovací jazyk RGSS (Ruby Game Scripting System) s ktorého pomocov je možná plná úprava hier.

Systémové požiadavky
--------------------

* Operačný systém: Microsoft Windows 98/98SE/Me/2000/XP
* Procesor: 800 MHz
* 128 MB RAM
* Video adapter 1024×768 alebo lepšie rozlišenie v High Color móde
* DirectSound-compatible zvuková karta
* 100 MB voľného miesta na disku

Audio
-----

RPG Maker XP povoľuje formáty MIDI, OGG, MP3 a WAV. Preto je výhodnejší ako RPG Maker 2003 (povolené formáty MIDI, WAV, MP3) alebo RPG Maker 2000 (povolené formáty MIDI, WAV)

RPG Maker XP delí 4 typy hudby, BGM/BGS/ME/SE. BGM (BackGround Music), klasická hudba ktorá hrá v pozadí a sprevádza tak hráčov. BGS (BackGround Sound), rôzne zvuky ako šum vody či vietor. ME (Musical Effect), krátky záznam, napríklad znelka na konci boja. SE (Sound Effect), rýchla znelka, napríklad brechot psa, otvorenie dverý a pod.

Externé odkazy
--------------

* Oficiálna stránka Archivované 2010-06-27 na Wayback Machine
Chemická štruktúra
Actellic**Pirimifos-metyl** (obchodný názov **Actellic**; systematický názov: *O-(2-dietylamín-6-metylpyrimidín-4-yl)-O,O-dimetyl-fosfortioát*) je pyrimidínový derivát dimetylesteru kyseliny tiofosforečnej (organofosfát), používaný ako insekticíd.

Pyrimifos-metyl je žltkastá, vo vode nerozpustná kvapalina, naopak dobre rozpustná v organických rozpúšťadlách. Používa sa na likvidáciu škodcov v potravinárskom priemysle (sklady potravín, cukrová repa, bobuľoviny a ďalšie) ale aj hmyzu prenášajúceho choroby v ľudskej populácii (komáre, muchy, vši a pod.). Má toxické účinky na včely; toxicita pre cicavce je nízka, bez dôkazov mutagénneho, karcinogénneho, neurotoxického či teratogénneho účinku.

Externé odkazy
--------------


|  |  |
| --- | --- |
| Portal | Chemický portál |

* *Smernica Komisie 2007/52/ES, ktorou sa mení a dopĺňa smernica Rady 91/414/EHS s cieľom zahrnúť etoprofos, pirimifos-metyl a fipronil do zoznamu účinných látok* [online]. Európska Komisia, 16. august 2007, [cit. 2012-09-18]. Dostupné online.

Zdroje
------

* *ACTELLIC® 900 SOLVENT FREE LIQUID INSECTICIDE - MATERIAL SAFETY DATA SHEET* [online]. AgNOVA Technologies, jún 2012, [cit. 2012-09-18]. Dostupné online. Archivované 2012-09-07 z originálu. (po anglicky)
* Actellic. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 1999. 696 s. ISBN 80-224-0554-X. Zväzok 1. (A – Belk), s. 41.
Rozvodnený Dunaj v Passau 3.6.2013
**Povodne v strednej Európe v roku 2013** nasledovali po výdatných zrážkach na konci mája a začiatku júna 2013. Zasiahli oblasti Česka, Maďarska, Nemecka, Poľska, Rakúska, Slovenska a Švajčiarska.

Slovensko
---------

Na Slovensku sa vylial Dunaj a spôsobil záplavy napríklad v oblasti Bratislavy, kde postihol predovšetkým miestnu časť Devín. Hladina Dunaja dosiahla výšky 10,34 m a prietok 10 735 m3/s. Bratislavský primátor Milan Ftáčnik vyhlásil v slovenskej metropole mimoriadnu situáciu.

Na strednom slovensku bola povodňová situácia v niekoľkých obciach, medzi nimi v Dolnom Badíne a Očovej. Na Považí po náhlom lejaku 7. júna v obci Košeca (okres Ilava) bolo zaplavených viacero domov.

Česko
-----

Po pomerne zamračenej a daždivej jari 2013 bola podstatná časť územia Česka nasýtená vodou z jarného topenia a dažďov. Pôda nestačila následný vysoký úhrn zrážok pohltiť a rieky sa vyliali. Išlo najmä o toky na juhozápade a na severovýchode Čiech, v nadväznosti na postup vody po Vltave a Labe tiež došlo k záplavám v stredných a severných Čechách. Do 3. júna si vyžiadala už sedem ľudských životov, ďalší ľudia sú nezvestní.

Nemecko
-------

Povodne zasiahli najmä juh a východ Nemecka - spolkové krajiny Durínsko, Sasko, Sasko-Anhaltsko, Bavorsko a Bádensko-Württembersko.

Rakúsko
-------

V Rakúsku sa hovorilo o storočnej vode. Rekordné hodnoty z roku 2002 boli čiastočne prekročené. V krajinách Vorarlbersko, Tirolsko, Salzbursko, Horné Rakúsko a Dolné Rakúsko bolo mnoho obcí pod vodou.

Švajčiarsko
-----------

Aj vo Švajčiarsku boli záplavy a zosuvy pôdy, ale menšieho rozsahu.

Referencie
----------

1. ↑  Povodeň utorok: V Bratislave vyhlásili mimoriadnu situáciu, Devínsku cestu uzavreli
2. ↑  zvolen.sme.sk: V Očovej vytopilo domy, futbalový štadión aj tenisové kurty
3. ↑  Tekeľová, K. TASR. *Obec Košeca bola za pár minút pod vodou (video)* [online]. tvnoviny.sk, 08.06.2013, [cit. 2013-06-09]. Dostupné online.
4. ↑  Záplavy mají další oběti. Zemřel energetik, na ženu spadl strom, lidovky.cz, 3. 6. 2013

Pozri aj
--------

* Povodne v strednej Európe v roku 2010

Iné projekty
------------

Commons
* Spolupracuj na Commons Commons ponúka multimediálne súbory na tému **Povodne v strednej Európe v roku 2013**

Zdroj
-----

*Tento článok je čiastočný alebo úplný preklad článku Povodně ve střední Evropě 2013 na českej Wikipédii.*
**Pisanello**, vlastným menom **Antonio Pisano**, (\* pred rokom 1395, Pisa – † 1455, Mantova), bol taliansky maliar, iluminátor a medailér.

Životopis
---------

Narodil sa niekedy pred rokom 1395 v Pise - v tomto roku totiž spísal jeho otec Puccio di Govanni závet v ktorom ho vymenoval za svojho jediného dediča. 

Na začiatku 15. storočia sa presťahoval s rodinou do Verony. Podľa dochovaných správ získal maliarske vzdelanie pravdepodobne v dvadsiatych rokoch 15. storočia v Benátkach, kde pracoval spolu s Gentilom da Fabrianom na freskách Dóžovho paláca. 

V rokoch 1431 a 1432 pobudol v Ríme, kde dokončoval fresky v bazilika sv. Jána v Lateráne, ktoré nestihol dokončiť Gentile da Fabriano pred svojou smrťou.

Po svojom návrate do Verony pracoval na freskách kostola sv. Anastázie.

Patril medzi najobľúbenejších maliarov svojho času v Taliansku. Pracoval na šľachtických dvoroch v Mantove, Ferrare, Rimini, Miláne, Pavii, Neapole (napríklad pre Giana Franceska, Ludovika Gonanza, Lionella d'Este z Ferrary, Alfonza V. neapolského kráľa atď.)

Bol aj jedným z najvýznamnejších talianskych medailérov 15. storočia. Jeho najstaršou dochovanou medailou je medaila, ktorá zobrazuje byzantského cisára Jána V. vyrazená v roku 1438 vo Ferrare pri príležitosti konania koncilu východných a západných cirkví.

Dielo
-----

* *Madona s prepelicou* - dosková maľba okolo roku 1420. Zobrazuje korunováciu Panny Márie sediacej v múrom ohradenej záhrade, ktorá symbolizuje jej panenstvo
* *Portrét cisára Žigmunda Luxemburského* - 1433
* *Svätý Juraj a princezná* - freska z rokov 1433 až 1438, ktorouvyzdobil vonkajšiu klenbu kaplnky Pellegrinovcov v kostole Sant'Anastasia vo Verone.
* *Videnie svätého Eustacha* - maľba na dreve - okolo roku 1438 - 1442
* *Portrét Lionella d'Este*, syna Niccola III. - dosková maľba, ktorú namaľoval v roku 1441 pri súťaži s benátskym maliarom Jacopom Bellinim

Galéria
-------

*Kliknite na obrázok pre jeho zväčšenie.*

* Žigmund Luxemburský, 1433*Žigmund Luxemburský*, 1433
* Princezná Ginevra d'Este, 1436-1438*Princezná Ginevra d'Este*, 1436-1438
* Svätý Juraj a princezná, 1436-1438*Svätý Juraj a princezná*, 1436-1438
* Lionello d'Este, 1441*Lionello d'Este*, 1441

Literatúra
----------

CAPRETTI, Elena. *Velcí mistři italského výtvarného umění*. 1. vyd. Frýdek-Místek : ALPRESS, 2002. S. 129 isbn = 80-7218-758-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Pisanello**

Externé odkazy
--------------

* Antonio Pisanello and Janet Whittle
* European sculpture and metalwork
* Antonio Pisanello paintings and drawings Archivované 2016-03-04 na Wayback Machine

Zdroj
-----

*Tento článok je čiastočný alebo úplný preklad článku Pisanello na českej Wikipédii.*

Autoritné údaje: * abART: 59647
* BnF: 120449252
* GND: 118594613
* ISNI: 0000 0001 2146 4355
* LCCN: n85378506
* NK ČR: jn20000701416
* ULAN: 500027080
* VIAF: 106964015
* WorldCat: lccn-n85378506
**Power electronics** je hudobný žáner, ktorý v rámci recenzií albumu *Psychopathia Sexualis* od skupiny Whitehouse vymyslel William Bennett. Pre power electronics sú typické škrípavé a vysokofrekvenčné zvuky, analógové syntetizátory a distorzia. Často obsahuje nenávistné a urážlivé texty, ktoré sú prezentované jačením a kričaním. Power electronics je hlboko atonálny, neexistujú v ňom žiadne klasické melódie alebo rytmy. Nedzi hlavných interpretov patria Philip Best, Sutcliffe Jügend, The Eugenics Council a Genocide Organ.

Death industrial je označovaný viacerými podobnými základmi vo zvuku ako power electronics, ale s hlbším, atmosférickejším zvukom. Často obsahuje viac plynulejší rytmus a je tiež menej drsný ako power electronics.

Významní interpreti
-------------------

* Anenzephalia
* Brighter Death Now
* Con-Dom
* Consumer Electronics
* Control
* Deathpile
* Grunt
* Genocide Organ
* Nicole 12
* Ramleh
* Survival Unit
* Sutcliffe Jügend
* The Grey Wolves
* Whitehouse
* Whorebutcher

Referencie
----------

1. ↑  Emily Benjamin, "Whitehouse Asceticists Susan Lawly". *The Johns Hopkins News-Letter*. February 14, 2006.  Archivované 2009-04-05 na Wayback Machine Access date: March 15, 2009.

Zdroj
-----

*Tento článok je čiastočný alebo úplný preklad článku Power electronics (music) na anglickej Wikipédii.*
**Radim Kettner** (\* 5. máj 1891, Praha – † 9. apríl 1967, tamtiež) bol český geológ, pedagóg a banský odborník.

Životopis
---------

Narodil sa v Prahe. Sám sa považoval za žiaka Františka Slavíka a Cyrila Purkyňu. Oženil sa s geologičkou Máriou Remešovou (\* 1900), dcérou moravského paleontológa Maurica Remeša. Roku 1933 tragicky ovdovel, manželka zahynula v Tatrách.

Po prvej svetovej vojne pôsobil ako profesor geológie na ČVUT v Prahe. Na jeho pozvanie prišli do Československa z Paríža ruskí emigranti prof. Nikolaj Andusov a jeho syn Dimitrij, ktorý sa neskôr stal zakladateľom geológie na Slovensku. V lete roku 1939, po likvidácii českých vysokých škôl, začal pracovať na štvorzväzkovom diele *Všeobecná geológia*. 

Roku 1952 sa stal členom Česko-slovenskej akadémie vied. Bol profesorom geológie a riaditeľom geologicko-paleontologického ústavu na Karlovej univerzite v Prahe. Je považovaný za zakladateľa modernej českej geologickej školy a vynikajúceho pedagóga. 

Je autorom okolo 400 pôvodných prác z viacerých vedných geologických odborov, najmä zo všeobecnej geológie, stratigrafie, petrografie, paleontológie, regionálnej geológie, geológie ložísk, tektoniky, geomorfológie, dynamickej geológie a dejín geológie. Jeho životné dielo, štvordielna *Všeobecná geológia* je uznávaná na celom svete a je považovaná za najsúbornejšie české dielo prvej polovice 20. storočia. Publikoval 10 prác o geológii krasu. Množstvo Kettnerových prác predstavujú praktické posudky v inžinierskej geológii; je autorom a spoluautorom viacerých geologických máp.

Hlavný záujem venoval spočiatku geológii, petrografii a tektonike, ďalej sa zaoberal najmä barrandienom, moravským devónom a kulmom, významne sa podieľal tiež na prieskume Nízkych Tatier a Slovenského krasu. 

Bol členom Klubu česko-slovenských turistov (KČST).

V Prahe 13 je po ňom pomenovaná ulica.

Dielo
-----

* Kettner R.: *Všeobecná geologie. I–III.* Melantrich, Praha, 1941 – 1948. 1. vyd.
* Kettner R.: *Všeobecná geologie. I–IV.* Československá akademie věd, Praha, 1952 – 1955. 2. vyd.

### Biografia

* *Acta Universitatic Carolinae. Geologica.* No. 2, 1991.
* *Acta Universitatic Carolinae. Geologica.* No. 3, 1991.

### Bibliografia

* Haubelt J.: *Geolog Radim Kettner*, Český geologický ústav. 1991. 104 s.

Referencie
----------

1. ↑  Rudé právo, 11.4.1967, s.2, *Za Radimem Kettnerem* (dostupné online v NK ČR)
2. ↑  Národní listy (Večerník), 27.7.1933, s.1, *Žena pražského učence se zabila...*
3. ↑  Andusovová-Vlčekov, G. 1997: Išiel som touto cestou... Dimitrij Andusov životopisná črta. Združenie Mineralia Slovaca, Bratislava,s. 52
4. ↑  NOVOTNÝ, Dan. *MČ Praha 13: Názvy ulic* [online]. Městská část Praha 13, 2013-04-29, [cit. 2016-12-22]. Dostupné online. Archivované 2016-12-22 z originálu.

Externé odkazy
--------------

* Speleo.cz[nefunkčný odkaz]

Autoritné údaje: * abART: 55862
* GND: 11929608X
* ISNI: 0000 0001 0937 6168
* LCCN: n85802340
* NK ČR: jk01060110
* SNK: 148317
* VIAF: 114257254
* WorldCat: lccn-n85802340
**Optické rozoznávanie znakov** alebo **OCR** (z angl. *Optical Character Recognition*) je metóda umožňujúca preklad obrazu (grafiky) tlačených alebo písaných znakov do textovej, editovateľnej formy napr. do ASCII znakov abecedy. Typickým príkladom je zoskenovaný text (čo je vlastne len obrázok znázorňujúci text) a jeho preklad do strojovej formy použiteľnej a editovateľnej v textovom editore. V minulosti sa využívali rôzne metódy rozoznávania znakov napr. optické, dnes sa na tento účel používa výhradne výpočtová technika.

OCR technológie sa nepoužívajú len na rozoznávanie textu, ale napr. aj na rozoznávanie notového zápisu, špeciálnych znakov (napr. na bankovkách pre zvýšenie bezpečnosti), rozoznávanie správnosti podpisu a pod.

OCR softvér
-----------

OCR softvér je program umožňujúci rozoznanie jednotlivých znakov v texte. Zahŕňa v sebe prvky umelej inteligencie a strojového videnia, ako aj lingvistické prvky kontrolujúce správnosť preložených slov a viet. Od zložitosti softvéru záleží aj presnosť výstupu. Samostatnou kapitolou sú softvéry schopné rozoznávať rukou písaný text, obvykle vybavené schopnosťou naučiť sa formu a štýl rukopisu, s prispôsobením na meniacemu sa sklonu a rôznej veľkosti písma.

U OCR softvéru je obvykle potrebné nastaviť jazyk v ktorom je text napísaný, napr. slovenčina, angličtina ... aby správne vyhodnotil diakritické znaky, a aby pre výstupný text použil správny jazykový slovník. Jednoduché OCR softvéry sú bežnou súčasťou softvérového vybavenia skenerov, alebo sa predávajú ako samostatné produkty.

Známe OCR softvéry:

* ABBYY FineReader OCR
* OmniPage
* Readiris
* CVision Technologies
* Top Image Systems
* Zonal OCR
* Computhink
* ViewWise
* CuneiForm
* GOCR
* Microsoft Office Document Imaging
* Microsoft OneNote
* Nicomsoft OCR

a iné.

Externé odkazy
--------------

* str. 17 Naučte svoj počítač čitať autor Furat Rahman, časopis Computer 5/00.
Súradnice: 46°22′56.6″S 9°54′29″V﻿ / ﻿46,382389°S 9,90806°V﻿ / 46.382389; 9.90806

**Piz Bernina** je vrch nachádzajúci sa v pohorí Bernina na hraniciach Talianska a Švajčiarska. Ide o najvyššiu horu Východných Álp a zároveň ich jedinou štvortisícovku. Je to ľadovcový vrchol, ktorý sa k severu prezentuje spolu so svojim susedom, horou Piz Roseg, 1 000 m vysokou, ľadovou stenou. Z juhu je to skalná stena o výške takmer 1000 metrov. Výhľady z vrchola sú výborné na oblasť pohorí Albula a na žulové, neprístupné vrcholy Bergellu.

Prístup
-------

Juh
Východiskovými bodmi pre výstup od juhu je dolina Valmalenco (priehradná nádrž Campomoro). Najľahší výstup vedie z juhu, z Talianska cez ľadovec Scerscen. Hlavnými bodmi výstupu sú chaty Rifugio Marinelli Bombardieri (2 813 m) a vyššie položená chata Rifugio Marco e Rosa (3 609 m). Výstup je hodnotený obťažnosťou PD s lezeckými vložkami na vrcholovom hrebeni Spallagrat – II.UIAA.

Sever
Na na severe (Švajčiarsko) je východiskovým bodom pre výstup obec Pontresina. Výstup vedie rozpukaným ľadovcom Morteratsch a je o niečo obťažnejší ako južný variant. Oficiálne hodnotenie je PD / II.UIAA. Hrebeň Spallagrat už prekonáva spolu s cestou vedúcou od juhu.

Biancograt
Veľmi ťažká horolezecká túra, ktorá je medzi horolezcami veľmi obľúbená. Oficiálne hodnotenie obťažnosti hovorí o stupni AD, ostrý mixový hrebeň vedúci zo severu, dĺžka samotného prechodu hrebeňa až 4 hod. ťažká orientácia pri nástupu pod hrebeň.

Chaty
-----

* Rifugio Carate Brianza (2 662 m) – kapacita 32 lôžok, 3 winterraum
* Rifugio Marinelli Bombardieri (2 813 m) – kapacita 220 lôžok, 15 winterraum
* Rifugio Marco e Rosa (3 609 m) – kapacita 50 lôžok, 32 winterraum
* Chamanna da Tschierva (2 573 m) – kapacita 100 miest
* Chamanna Boval (2 495 m) – kapacita 120 miest
* Chamanna da Diavolezza (2 973 m) – kapacita 234 lôžok

Panoráma
--------

Pohľad na masív Bernina od chaty Diavolezza
Pohľad na masív Bernina od chaty Diavolezza

Iné projekty
------------

Commons
* Spolupracuj na Commons Commons ponúka multimediálne súbory na tému **Piz Bernina**

Externé odkazy a zdroje
-----------------------

* Výstup od juhu na Piz Bernina (*popis, fotogaleria*) (po česky)/(po anglicky)
* Piz Bernina na Summitpost (po anglicky)
Place de Clichy
**Place de Clichy** je námestie v Paríži. Leží na hraniciach 8. 9. 17. a 18. obvodu. Pod námestím sa nachádza rovnomenná stanica metra.

Poloha
------

Place de Clichy je jedno z mála miest v Paríži, kde sa stretávajú hranice štyroch obvodov (spolu s pont Saint-Michel – 1. 4. 5. 6. a *Carrefour de Belleville* – 10. 11. 19. a 20.).

Na námestie vedú ulice *Avenue de Clichy*, Boulevard des Batignolles, Boulevard de Clichy, Rue d'Amsterdam a Rue de Clichy.

Dejiny
------

Námestie sa nachádza na mieste bývalej mestskej brány *Barrière de Clichy*, ktorá bola súčasťou parížskych hradieb. Počas Francúzskej revolúcie bola premenovaná na *Barrière de Fructidor* (1793). Bránou viedla cesty do mesta Clichy.

V marci 1814 na konci Prvého cisárstva pochodovalo 800 000 vojakov na Paríž. Zmocnila sa kopca Montmartre. Sever a severozápad Paríža od Clichy k Neuilly chránilo 70 000 členov Národnej gardy. Maršal Moncey bránil Barrière de Clichy proti ruským oddielom spolu s dobrovoľníkmi a študentmi École Polytechnique v celkovom počte 15 000 mužov až do vyhlásenia prímeria 30. marca 1814.

V rokoch 2008 – 2010 bolo námestie upravené pre chodcov a cyklistov a vysadená nová zeleň.

Významné stavby
---------------

Uprostred námestí je pomník z roku 1864 venovaný francúzskemu maršalovi Monceymu, jednému z obrancov Paríža v roku 1814. Na 8 metrov vysokom podstavci zdobenom basreliéfmi stojí bronzové súsošie predstavujúce obranu Paríža.

Referencie
----------

1. ↑  Informácie o úpravách na Place de Clichy na stránkach mesta Paríž

Iné projekty
------------

Commons
* Spolupracuj na Commons Commons ponúka multimediálne súbory na tému **Place de Clichy**

Externé odkazy
--------------

* Námestie na stránkach Paríža

Súradnice: 48°53′01″S 2°19′39″V﻿ / ﻿48,88352°S 2,32739°V﻿ / 48.88352; 2.32739

Zdroj
-----

*Tento článok je čiastočný alebo úplný preklad článku Place de Clichy na českej Wikipédii.*


|  |  |
| --- | --- |
| Portal | Francúzsky portál |
Place de l’Alma
**Place de l’Alma** (*Almské námestie*) je námestie v Paríži. Nachádza sa na rozmedzí 8. obvodu a 16. obvodu. Názov má podľa susedného Pont de l’Alma, ktorý bol pomenovaný po bitke pri rieke Alma. Námestie bolo zriadené dekrétom 6. marca 1858.

Poloha
------

Okrúhle námestie sa rozkladá na hraniciach 8. a 16. obvodu na pravom brehu rieky Seiny a vedú naň ulice Avenue de New-York, Avenue du Président-Wilson, Avenue George-V, Avenue Montaigne a Cours Albert I. Z juhu sa naň pripája Pont de l’Alma.

Významné stavby
---------------

Najznámejším objektom na námestí je *Flamme de la Liberté* (Plameň Slobody). Je to replika pochodne, ktorú drží Socha slobody. Toto dielo venoval mestu Paríž v roku 1989 newyorský denník Herald Tribune a bolo umiestnené medzi námestie a most pri vjazde do tunelu, kde 31. augusta 1997 pri autonehode zomrela princezná Diana. Plameň od tej doby slúži ako neoficiálny princeznin pamätník.

V dome č. 3 na rohu *Avenue du Président-Wilson* je kaviareň *Yacht Club français*, ktorú vlastnil fotograf Eugène Druet (1867 – 1916), a ktorú opustil v roku 1903 keď si otvoril umeleckú galériu v ulici Rue du Faubourg-Saint-Honoré č. 114.

Iné projekty
------------

Commons
* Spolupracuj na Commons Commons ponúka multimediálne súbory na tému **Place de l’Alma**

Externé odkazy
--------------

* Námestie na stránkach Paríža

Súradnice: 48°51′52″S 2°18′06″V﻿ / ﻿48,864575°S 2,301555°V﻿ / 48.864575; 2.301555

Zdroj
-----

*Tento článok je čiastočný alebo úplný preklad článku Place de l'Alma na českej Wikipédii.*


|  |  |
| --- | --- |
| Portal | Francúzsky portál |
Dekrét ***Orientalium Ecclesiarum - o východných katolíckych cirkvách*** je jedným z dokumentov Druhého vatikánskeho koncilu. Potvrdzuje právo a povinnosť východných katolíckych cirkví zachovávať vo všetkom autentické východné dedičstvo a podľa neho sa riadiť. Vyzýva k jeho očiste tam, kde prišlo k latinizácii. Zdôrazňuje, že všetky obrady majú rovnakú dôstojnosť a sú rovnocenné (proti tézam o prednosti latinského obradu). Rieši aj otázku práv východných patriarchov a plurality tradícií (obradov). Tento dekrét sa stal významným impulzom pre tzv. obradovú obnovu východných cirkví. Veľkú zásluhu na jeho vzniku a obsahu mali najmä biskupi melchitskej gréckokatolíckej cirkvi.

Dekrét bol prijatý 21. novembra 1964 (na sviatok Vstupu presvätej Bohorodičky do chrámu) v pomere 2110 proti 39 hlasom.

Referencie
----------

1. ↑  Andrej ŠKOVIERA: Druhý vatikánsky koncil a obnova východného dedičstva v Katolíckej cirkvi. In: Byzantinoslovaca VI. Ed. Martin Hurbanič – Vratislav Zervan. Bratislava: Byzantologický seminár Alexandra Avenaria pri Katedre všeobecných dejín FiF UK, 2017, s. 269-284. (ISBN 978-80-8127-201-1) (Dostupné online.)

Externé odkazy
--------------

* Orientalium ecclesiarum (slovenský text) Archivované 2008-03-17 na Wayback Machine
* Orientalium ecclesiarum (latinský originálny text)
***Rakovina*** je druhý album Karla Kryla. Je zároveň prvým albumom, ktorý vydal v exile.

Vznik piesní
------------

Piesne pre album písal Karel Kryl v rokoch 1968-1969. Väčšina ich vznikla ešte v Česko-Slovensku. Piesne sú odrazom atmosféry po udalostiach v auguste 1968. Na jar 1969 nahral niektoré z nich v ostravskom rozhlasovom štúdiu spolu s piesňami, ktoré vyšli na albume *Bratříčku, zavírej vrátka* (tieto nepoužité nahrávky boli prvýkrát vydané v novembri 2009). 
V septembri 1969 zostal Kryl v Nemecku. V októbri potom nahral v štúdiu Rádia Slobodná Európa nové nahrávky zmienených piesní. K nim pridal ešte pieseň *Divný kníže*, ktorú napísal už vo svojom exile.

Zoznam piesní
-------------

1. „Rakovina"
2. „Marat ve vaně"
3. „Tak jenom pojistit"
4. „Hle, jak se perou"
5. „Co řeknou"
6. „Pochod Gustapa"
7. „Habet"
8. „Bílá hora"
9. „Divný kníže"
10. „Tak vás tu máme, bratři"

Vydanie albumu
--------------

Album bol vydaný v roku 1969, Kryl si vydanie financoval sám. Bolo vyhotovených 1000 kusov z ktorých bolo 400 kusov určených pre Česko-Slovensko.

Obal
----

Na obale albumu bola kresba Ivana Steigera, cez ktorú bolo červenou farbou napísané meno interpreta a nad ním titul albumu. Na zadnej strane obalu neboli vypísané jednotlivé piesne, ale namiesto toho tu bola faksimile Krylovho listu poslucháčom.

Do Česko-Slovenska se album dovážal s falošnými obalmi a etiketami. Vyzeral ako platňa s klasickou hudbou pod názvom **Klassiker modern frisiert** (*Klasici moderne učesaní*).

Prvé česko-slovenské vydanie
----------------------------

Prvé vydanie v Česko-Slovensku v roku 1990 sprevádzala istá nejasnosť. Na obale bolo uvedené, že štúdio v ktorom bol album nahratý už neexistuje a že sa stratil aj pôvodný master nahrávky. Oproti tomu však stojí fakt, že archív Rádia Slobodná Európa je plne k dispozícii. Firma Bonton odmietla Krylovu ponuku na znovunahratie piesní a materiál pre prvé česko-slovenské vydanie získala z gramofónovej platne z niektorého predošlého vydania. Album tak vyšiel v jeho autentickej podobe.

Vydanie
-------

* 1969 - LP (Primaphon, NSR)
* 1969 - LP (Caston, NSR)
* 1980 - LP (Šafrán 78, Švédsko)
* 1984 - MC (Šafrán 78, Švédsko) - spolu s albumom Bratříčku, zavírej vrátka
* 1990 - LP, CD (Bonton, Česko-Slovensko)
* 1991 - MC (Bonton, Česko-Slovensko)
* 2003 - CD (Sony Music/Bonton, Česko)

Využitie titulnej piesne
------------------------

Začiatok titulnej piesne Karel Kryl používal ako znelku svojich hudobných programov na Rádiu Slobodná Európa.

Referencie
----------

1. ↑  Karel Kryl hovorí o pašovaní jeho LP platní vo falošných obaloch do vtedajšieho Československa.
2. ↑   Predná strana obalu na oficiálnych stránkach Karla Kryla
3. ↑   Zadná strana obalu na oficiálnych stránkách Karla Kryla
4. ↑   Obrázky falošných obalov

Zdroje
------

* Michal Huvar: *Kryl*, Print-Typia a Carpe diem, Brno a Brumovice 1999, ISBN 80-902703-1-X a ISBN 80-902354-8-4
* *Tento článok je čiastočný alebo úplný preklad článku Rakovina (album) na českej Wikipédii.*


|  |  |
| --- | --- |
| Portal | Hudobný portál |
Symbol rozcestia O iných významoch výrazu *planetárna ochrana v zmysle ochrany Zeme pred dopadom asteroidu* pozri *planetárna obrana*.
Modul Viking pripravovaný na sterilizáciu suchým teplom. Je to aj súčasný „zlatý štandard" planetárnej ochrany.
**Planetárna ochrana**, (angl. *Planetary protection* ), tiež všeobecný výraz *ochrana planéty* v spojení s kontamináciou napr. Marsu, alebo Zeme. Významovo planetárna ochrana vychádza z kozmickej zmluvy (vyhláška 40/1968 Z.z.), kde v hlave IX sa doslovne uvádza: "Zmluvné štáty vykonávajú štúdium kozmického priestoru vrátane Mesiaca a iných nebeských telies a ich výskum tak, aby predišli ich škodlivému zamorovaniu a taktiež nežiadúcim zmenám v okolí Zeme, ktoré by mohli nastať prenesením mimozemskej hmoty, a pokiaľ je to nevyhnutné, robia proti tomu príslušné opatrenia."

Planetárna ochrana je hlavným konceptom, pri navrhovaní medziplanetárnej misie, na zabránenie biologickej kontaminácie aj cieľového nebeského telesa, ale aj Zeme v prípade misií s návratom vzoriek. Planetárna ochrana reflektuje na neznámu povahu vesmírneho prostredia a vôľu vedeckej komunity zachovať pôvodnú povahu nebeských telies, kým ich nebude možné podrobne študovať. 

Existujú dva typy medziplanetárnej kontaminácie. Dopredná kontaminácia je prenos životaschopných organizmov zo Zeme na iné nebeské teleso. Spätná kontaminácia je prenos mimozemských organizmov, ak existujú, do biosféry Zeme.

Referencie
----------

1. ↑  Vítek. *Julie Nováková: Planetární ochrana, 4. května 2018* [online]. patecnici.net, 2018-05-01, [cit. 2021-03-24]. Dostupné online. (po česky)
2. 1 2  Planetárna ochrana, ESA. *Planetary protection* [online]. esa.int, [cit. 2021-03-24]. Dostupné online. (po anglicky)
3. ↑  Európska konferencia v Insbrucku, MOLNÁROVÁ, Katarína. *European Mars Conference 2017 Innsbruck* [online]. kozmonautika.sk, 2018-01-07, [cit. 2021-03-24]. Dostupné online.

Pozri aj
--------

* Panspermia
* Extrémofil
* Hypotéza zriedkavej Zeme

Iné projekty
------------

Commons
* Spolupracuj na Commons Commons ponúka multimediálne súbory na tému **Planetárna ochrana**

Zdroj
-----


|  |  |
| --- | --- |
| Portal | Biologický portálAstronomický portálKozmonautický portál |

* *Tento článok je čiastočný alebo úplný preklad článku Planetary protection na anglickej Wikipédii.*
Gilles Panizzi riadi Mitsubishi Lancer WRC04 v roku 2004 na trati Rally Fínska
**Ralliart Incorporated** (jap. 株式会社ラリーアート – transkripcia: *Kabušiki gaiša Raríáto*) bola divízia motoršportu automobilky Mitsubishi Motors. Jej úlohou bola príprava súťažných a terénnych vozidiel na preteky. Okrem toho bola Ralliart zodpovedná za návrh a výrobu dielov pre tuning automobilov Mitsubishi. V roku 2010 divízia Ralliart zmenšila svoje podnikateľské aktivity, aj keď značku bude naďalej používať automobilka Mitsubishi.

Automobily zo stajne Ralliart sa od roku 2005 zúčastňujú Majstrovstiev sveta v rely, Rallye Dakar a iných podujatí.

V Severnej Amerike automobilka Mitsubishi predáva upravené verzie svojich vozidiel s názvom Ralliart vo svojom názve (Mitsubishi Lancer Ralliart).

Referencie
----------

1. ↑  "Partial Cease of Business Activities along with Ralliart Inc's Business Scale Down", announcement by Ralliart President Masao Taguchi, March 10, 2010

Iné projekty
------------

Commons
* Spolupracuj na Commons Commons ponúka multimediálne súbory na tému **Ralliart**
Lanová dráha vo Švajčiarsku 
Lanová dráha na Montmartre v Paríži
**Pozemná lanovka** alebo **pozemná lanová dráha** je nevisutá lanovka s lanovým pohonom vozíka (vozíkov) pohybujúceho sa po koľajovej trati, spravidla s jednostranným sklonom so stúpaním nad 10 %.

Slúži na dopravu, ak je potrebné prekonať veľké stúpanie. Často je samotná lanovka turistickým lákadlom a jazda lanovkou je považovaná za nevšedný zážitok. Okrem pozemnej lanovky existujú aj visuté lanovky, ktorých kabíny alebo sedačky sú zavesené na lanách.

Lanovka má vždy najmenej dve stanice, hornú a dolnú. Niektoré lanovky môžu mať po ceste i ďalšie stanice.

Pri lanovke obyčajne stúpanie nebýva väčšie ako 45 stupňov. Niektoré zariadenia však sú na rozmedzí medzi lanovkou a výťahom.

Na pozemnej lanovke sú obyčajne dve vozidlá pohybujúce sa po koľajach každý opačným smerom. Trať môže byť v celej dĺžke dvojkoľajová, alebo vo väčšine dĺžky jednokoľajová a na vyhnutie je uprostred dĺžky výhybňa s dvoma Abtovými výhybkami.

Iným spôsobom, ako umožniť koľajovému vozidlu jazdu po strmšej dráhe, je ozubnicová dráha.

Niektoré pozemné lanovky
------------------------

| Mesto | Trať | Trasa | Zriadená | Zrušená | Prevádzkovateľ |
| --- | --- | --- | --- | --- | --- |
| Vysoké Tatry | 203 | Starý Smokovec lanovka – Hrebienok | 1908 |  | ŽSR |
| Praha |  | Újezd (Malá Strana) – Nebozízek – Petřín | 1891 |  | Dopravní podnik hlavního města Prahy, a. s. |
| Praha |  | Letenský tunel – Letenské sady | 1891 | 1922 |  |
| Karlovy Vary |  | Grandhotel Pupp – Jelení skok – Výšina přátelství | 1912 |  | Dopravní podnik Karlovy Vary, a. s. |

Pozri aj
--------

* Lanovka
* Visutá lanovka
* Sedačková lanovka
* Lyžiarsky vlek
* Výťah
* Ozubnicová dráha

Iné projekty
------------

Commons
* Spolupracuj na Commons Commons ponúka multimediálne súbory na tému **Pozemná lanovka**

Externé odkazy
--------------

* Pozemná lanovka na Hrebienok, fotky
* Pozemná lanovka na Hrebienok, video QuickTime 3,2MB
* Lanová dráha na Petřín (Bohumil Dušek, časopis Senát 3/2003)
* o lanovke na Petřín
* Lanová dráha na Petřín, fotky
* Lanová dráha Diana, Karlovy Vary
**Pečeňovky** (lat. *Marchantiophyta* alebo *Hepaticophyta*) sú oddelenie výtrusných rastlín patriace medzi machorasty. 

Sú to suchozemské rastliny s lupeňovitou, ružicovitou alebo folióznou viacvrstvovou stielkou. Na folióznej stielke sú jednovrstvové palístky (fyloidy), ktoré nikdy nemajú stredné rebro - zväzok vodivého pletiva. Palístky sú často laločnaté. Okraje stielky sú jednovrsvtové a nazývajú sa krídla. Prvoklík (protonema) je značne redukovaný, alebo úplne chýba. Bunky tvoriace stielku sú parenchymatické alebo kolenchymatické a obsahujú tzv. silicové telieska vylučujúce u niektorých druhov látky spôsobujúce silnú arómu. V bunkách obsahujú viac chloroplastov. Rozmnožujú sa rodozmenou alebo pomocou rozmnožovacích teliesok zvaných *gémy*.

Samčie pohlavné orgány plemeníčky (anterídiá) sa nachádzajú u folióznych druhov v pazuche vydutého obalového palístka, alebo sú kryté stielkovou šupinou či záhybom. Samičie zárodočníčky (archegóniá) sú chránené obalovými palístkami alebo pletivom pabyľky (kauloidu). 

Ich sporofyt neobsahuje na rozdiel od sporofytu rožtekov asimilačné pletivo, preto je úplne závislý od gametofytu. Výtrusnica (téka), v ktorej sa vytvárajú výtrusy (spóry) nemá stredový stĺpik (columelu). Okrem spôr sa vo výtrusnici obvykle tvoria aj sterilné bunky *elatéry*, ktorých počet je menší ako počet výtrusov. Výtrusnica puká najčastejšie 4 chlopňami. Sporofyt je u pečeňoviek krátkodobou štruktúrou a v mladosti je chránený tzv. kalyptrou.

Ekológia
--------

Pečeňovky najčastejšie obývajú tienisté vlhké miesta v lese. Najväčšiu druhovú rozmanitosť dosahujú v tropickom pásme. Rastú na skalách, tlejúcom dreve, ale aj na živých stromoch. Niektoré však obľubujú suché slnečné stanovištia. Zopár druhov žije v sladkých vodách. 

Pečeňoviek je známych menej ako 10 000 druhov, podľa iného zdroja je počet známych druhov 5-6 tisíc v 300-400 rodoch.. Delia sa na dve triedy: *Jungermanniopsida* a *Marchantiopsida*.

Referencie
----------

1. ↑
2. ↑

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Pečeňovky**
* Spolupracuj na Wikidruhoch Wikidruhy ponúkajú informácie na tému **Pečeňovky**
**Ralph Theodore Joseph Branca** (\* 6. január 1926, Mount Vernon, New York, USA – † 23. november 2016, Rye Brook, New York) bol americký profesionálny bejzbalový hráč, ktorý od roku 1944 do roku 1956 hral 12 sezón v Major League Baseball (MLB). Branca hral za Brooklyn Dodgers (1944 – 1953, 1956), Detroit Tigers (1953 – 1954) a New York Yankees (1954). Bol to trojnásobný All-Star. Bol známy ako „Shot Heard 'Round the World".

Životopis
---------

Ralph Branca sa narodil v Mount Vernon v New Yorku ako pätnásty zo sedemnástich detí. Jeho otec John Branca bol z Talianska. Jeho matka Kati (rodená Berger), ktorá bola židovkou, emigrovala do Spojených štátov v roku 1901 z uhorského Sandorfu (dnes Prievaly, Slovensko). Jeho strýko Jozef Berger bol zabitý v koncentračnom tábore Majdanek a jeho teta Irma Gruenmandl zomrela v koncentračnom tábore v Osvienčime v roku 1942. Ralph bol vychovaný rímsko-katolíkom.

Branca vyštudoval strednú školu AB Davis a jeden rok navštevoval New York University (NYU).

Branca bol počas druhej svetovej vojny oslobodený od vojenskej služby kvôli astme a prepichnutiu ušného bubienka. V roku 1943 podpísal zmluvu s Brooklyne Dodgers, debutoval vo veku 18 rokov.

Oženil s Ann Mulvey, ktorej rodičia boli spoluvlastníkmi Dodgers. Ich dcéra Mary je vydatá za bajzbalového hráča Bobbyho Valentina. Ich ďalšia dcéra Patti žije vo Fort Myers na Floride.

Branca vydal v roku 2011 spomienku s názvom *A Moment in Time* (*Moment v čase*).

Andrew J. Muscato v roku 2013 o ňom natočil dokumentárny film *Branca's Pitch*.

Bol uvedený do siene slávy *National Italian American Sports Hall of Fame*.

Branca zomrel vo veku 90 rokov v opatrovateľskom dome v Rye Brook v New Yorku. Bol posledným žijúcim členom bajzbalového tímu Dodgers z roku 1947. Bol pochovaný v sekcii 26 na *Gate of Heaven Cemetery* v prímestskej oblasti Westchester. Jeho hrob susedí s oddielom 25, kde sú pochované Babe Ruth a Billy Martin.

Referencie
----------

1. ↑   *Ralph Branca | Society for American Baseball Research* [online]. sabr.org, [cit. 2019-09-28]. Dostupné online.
2. ↑   yvng.yadvashem.org, [cit. 2019-09-28]. Dostupné online.
3. ↑  MCNARY, Dave; MCNARY, Dave. *Variety* [online]. 2013-08-15, [cit. 2019-09-28]. Dostupné online. (po anglicky)
4. ↑   *Ralph Branca* [online]. National Italian American Sports Hall of Fame, 2012-11-07, [cit. 2019-09-28]. Dostupné online. Archivované 2019-09-28 z originálu. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Ralph Branca**

Autoritné údaje: * ISNI: 0000 0000 4174 2386
* LCCN: no99018139
* VIAF: 61175725
* WorldCat: lccn-no99018139
**Platthis** (starogr. *Πλάτθις* – *Platthis*) bol grécky sochár v 5. storočí pred Kr.

Platthis, sochár z ostrova Paros, tvoril v 5. storočí pred Kr. Známa je jeho menom signovaná náhrobná stéla z parského mramoru s reliéfom ženy a jej rodiny objavená na východoegejskom ostrove Ikaria:

|  |  |
| --- | --- |
| *Κοίρανος καὶ Εὐρυμήδ[ης — — —]ἀδελφεοὶ Ἀπολλωνίο̣ Τ̣Η̣[— — —].Πλάτθις Πάριος ἐπόησεν*  | preklad: *Korianos a Euryméd[és — — —]bratia Apolónia Th[— — —].Platthis z Paru zhotovil* |

- text v starogréčtine - *Hranaté zátvorky tohto poškodeného nápisu znamenajú doplnenie medzier (lacunae) a označujú písmená, ktoré sú nečitateľné alebo úplne stratené.*

Náhrobný nápis (epitaf) je na základe epigrafického výskumu datovaný do rokov 475 – 450 pred Kr.

V archeologickej lokalite starovekého atického mesta Eleusis sa našla značne poškodená náhrobná stéla, na ktorej je tiež uvedené meno Platthis (v starovekom Grécku zriedkavé). Z nápisu, datovaného do 1. polovice 5. storočia pred Kr. však vyplýva, že tu ide zrejme o darcu tejto stély (ἀνέθηκε – venoval, zasvätil) a nie o jej zhotoviteľa.

Referencie a bibliografia
-------------------------

1. 1 2 3  Georgios Giannakis, Emilio Crespo, Panagiotis Filos. *Studies in Ancient Greek Dialects*. Berlin : Walter de Gruyter, 2017. ISBN 978-31-1053-213-5. S. 537.
2. 1 2 3  *IG XII 6, 2, 1288* [nefunkčný odkaz]
3. ↑  Inscriptiones Aegean Islands, *IG XII,6 2:1288*
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 268.
5. ↑  Inscriptiones Attica, *IG I³ 1000bis*
6. ↑  Dedication by Platthis (IG I³ 1000 bis = IG II² 4561)
**Sony PlayStation** je herná konzola 32/64-bitovej éry od spoločnosti Sony uvedená na trh v polovici 90. rokov 20. storočia. Pôvodný PlayStation bol prvou hernou konzolou radu PlayStation, po ktorej nasledovali konzoly PSOne, PlayStation 2, PlayStation Portable, PSX, PlayStation 3 a PlayStation 4. Konzola bola revolučná svojou real-time 3D grafikou, procesor konzoly mal špeciálne vyvinutú FPU jednotku, ktorá uľahčovala operácie s maticami - transformáciu 3D priestoru.

Do marca 2006, kedy bola ukončená výroba, bolo predaných viac než 100 miliónov konzol PlayStation a PSOne, čím sa stala prvou konzolou, ktorej predaj prekročil 100 miliónov kusov.

Na PlayStation je potrebná karta s úložným priestorom pre uloženie vašej hry. Celá konzola sa ovláda ovládačom (DualShock), ovládač môže pri nejakej činnosti v hre vibrovať alebo nejak naznačiť, že v hre sa niečo deje. Na PlayStation sú určené hry na CD. Ovládač (DualShock) je na PlayStation 1 a 2 s káblom, na 3 a 4 je určená baterka, ktorá sa nabíja káblom, ktorý je vsunutý do celého PlayStation alebo špeciálnou nabíjačkou, ktorá je určená len na DualShock 4. 

Poslednými vydanými hrami boli:

* Japonsko - Legendary Hits: Dewprism (2007)
* USA a Južná Amerika - FIFA Football 2005 (2004)
* Európa - Schnappi: 3 Fun-Games (2005)

Referencie
----------

1. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **PlayStation**

Externé odkazy
--------------

* PlayStation - Oficiálna stránka (po anglicky)
* PlayStation Archivované 2015-12-22 na Wayback Machine na DMOZ (po anglicky)
Diagram špirálových ramien Galaxie. Šípka ukazuje smer obehu Slnka. Mordou je vyznačené rameno Norma.
**Rameno Pravítka** (- názov najmä pre vnútornú časť Galaxie; iné názvy: **Rameno Pravítka-Labute**, najmä vo vonkajšej časti Galaxie **Rameno Labute, rameno Perzea+I**, len vo vonkajšej časti Galaxie (aj) **Vonkajšie rameno**; angl. *Norma arm, Norma-Cygnus arm, Cygnus arm, Perseus + I arm, Outer arm*) je jedno zo špirálových ramien vychádzajúcich z jadra Galaxie. Jeho polomer je približne 15,5 ± 2,8 kpc a leží vo vnútri ramena Perzea, cez ktoré prechádza obežná dráha nášho Slnka. Je pomenované po súhvezdí Pravítko.

Naša galaxia, podobne ako mnohé ďalšie galaxie podobného typu, obsahuje veľké množstvo hviezd, ktoré sú pomocou gravitačných síl usporiadané do relatívne plochého disku. Tento disk rotuje okolo hustej centrálnej masy hviezd pohybujúcich sa väčšou rýchlosťou ako hviezdy na okraji disku. Dôsledkom tohto správania sú špirálové štruktúry v podobe ramien.

Z dôvodu rôznych gravitačných síl sa tvoria jedinečné špirálové ramená, v ktorých sa nachádza veľký počet hviezd.

Pozri aj
--------

* Galaxia (Mliečna cesta)
* Špirálová galaxia

Zdroj
-----

*Tento článok je čiastočný alebo úplný preklad článku Cygnus Arm na anglickej Wikipédii.*

Externé odkazy
--------------


|  |  |
| --- | --- |
| Portal | Astronomický portál |

* 

| * z
* d
* u
Mliečna cesta |
| --- |
| Poloha | Okolie → Miestna skupina galaxií → Miestna superkopa galaxií → Laniakea → Pozorovateľný vesmír → Vesmír | Galaxia Mliečna cesta |
| Jadro | 
* Jadro Galaxie

 |
| Špirálové ramená | 
* Rameno Strelca
* Rameno Štítu-Južného kríža
* Rameno Pravítka
* Rameno Perzea
* Rameno Orióna

 |
| Satelitné otvorené hviezdokopy | 
* NGC 2419 (276 000 ly)

 |
| Satelitné galaxie | 

|  |  |
| --- | --- |
| Magellanove mraky | 
* Veľký Magellanov mrak
* Malý Magellanov mrak
* Magellanov prúd
* Magellanov most

 |
| Eliptické galaxie Strelca | 
* Prúd Strelca
* Pastier II
* Vlasy Bereniky
* Hviezdokopa M54
* Palomar 12
* Segue 1
* Segue 2
* Terzan 7

 |
| Trpasličie galaxie | 
* Výveva II
* Pastier I
* Pastier III
* Poľovné psy I
* Poľovné psy II
* Veľký pes
* Kýl
* Vlasy Bereniky
* Pohár II
* Drak
* Pec
* Herkules
* Lev I
* Lev II
* Lev A (Lev III)
* Lev IV
* Lev V
* Lev T
* Fénix
* Ryby I
* Ryby II
* Sieť II
* Sochár
* Sextant
* Trojuholník II
* Veľký voz I
* Veľký voz II
* Panna I
* Malý voz

 |
| ďalšie | 
* Prstenec Jednorožca
* Panenský prúd
* Koposov I
* Koposov II
* Segue 3
* Willman 1

 |

 |
**Philippe de Champaigne** (\* 26. máj 1602, Brusel, Belgicko - † 12. august 1674, Paríž, Francúzsko) bol francúzsky barokový maliar, významný portrétista.

Životopis
---------

Narodil sa v Brabantskom vojvodstve (na území dnešného Belgicka), v chudobnej rodine. Vyučil sa krajinárom u Jacquesa Fouquièresa.  

Roku 1621 odišiel do Paríža. Tu sa stal jeho učiteľom maliarsky majster Nicolas Duchesne. Pod Duchesneovym vedením pracoval spolu s Nicolasom Poussinom na výzdobe Luxemburského paláca. Jeho úspech u dvora bol tak veľký, že na neho Duchesne začal žiarliť a Champaigne sa radšej vrátil do Bruselu. Hneď ako Duchesne zomrel, vrátil sa Champaigne do Paríža a vzal si za manželku Duchesneovu dcéru Charlottu. 

Pracoval potom pre celý rad osobností dvora, pôsobil v službách Márie Medicejskej, kráľa Ľudovíta XIII. aj kardinála Richelieu, pre ktorého pracoval napríklad na výzdobe kardinálskeho paláca. Roku 1648 sa stal jedným zo štrnástich zakladajúcich členov *Académie Royale de Peinture*. V neskorších rokoch sa dostal pod vplyv náboženského hnutia jansenistov.

Galéria
-------

* Ľudovít XIII.Ľudovít XIII.
* Charlotta DuchesneCharlotta Duchesne
* Ľudovít XIII. korunovaný VictoriouĽudovít XIII. korunovaný Victoriou
* Ex-Voto de 1662*Ex-Voto de 1662*
* Kardinála de RichelieuKardinála de Richelieu

Externé odkazy
--------------

* Profil na Artmuseum.cz
* Heslo v encyklopédii Britannica
* Heslo v encyklopédii Larousse
* Champaigne vo Web Gallery of Art

Zdroj
-----

*Tento článok je čiastočný alebo úplný preklad článku Philippe de Champaigne na českej Wikipédii.*

Autoritné údaje: * abART: 58941
* BnF: 12263241w
* GND: 119233096
* ISNI: 0000 0001 2118 4193
* LCCN: n86871334
* NK ČR: ola2002150741
* ULAN: 500115355
* VIAF: 4917729
* Web umenia: 4238
* WorldCat: lccn-n86871334
Ramez Naam , 2016
**Ramez Naam** je americký vedec, technológ a publicista. Je predstaviteľom transhumanizmu.

Kariéra
-------

Ramez Naam sa podieľal na vývoji jedných z najrozšírenejších softwarových produktov Microsoft Internet Explorer a Microsoft Outlook. Robí poradcu viacerým technologickým asociáciám a prednáša na konferenciách o technológii a budúcnosti. Žije v Seattli v štáte Washington v USA. Je členom World Transhumanist Association.

Dielo
-----

Je autorom knihy *Viac ako človek. Rozšírenie prísľubu biologického zdokonaľovania.* - *More Than Human. Embracing the Promise of Biological Enhancement*, ktorú vydal v roku 2005. Zaoberá sa v nej filozofiou a perspektívami transhumanizmu.

Ocenenie
--------

V roku 2005 mu bola udelená cena H. G. Wells za príspevok k transhumanizmu - H. G. Wells Award for Contributions to Transhumanism. Túto cenu udeľuje World Transhumanist Association.

Bibliografia
------------

### Knihy

* Naam, Ramez: More Than Human. Embracing the Promise of Biological Enhancement. Broadway Books, New York, NY 2005, ISBN 0-7679-1843-6

Externé odkazy
--------------

* Archivované 2015-11-07 na Wayback Machine

Autoritné údaje: * BnF: 16940776j
* GND: 1054410259
* ISNI: 0000 0000 3657 1287
* LCCN: n2004008923
* NK ČR: jo2016898616
* VIAF: 65857193
* WorldCat: lccn-n2004008923
**Piano rock**, niekedy označovaný ako **piano pop**, je štýl populárnej hudby, ktorý má základ v klavírnej hudbe a niekedy v hudbe klavíru podobných nástrojov ako elektronické klávesy s klavírom, ktorý typicky nahrádza rytmickú gitaru ako rytmický hudobný nástroj. Pôvodne nebol piano rock rozšírený tak ako klasický rock; avšak, moderné skupiny ako Keane, The Fray, Muse, Ben Folds Five, The Dresden Dolls a The Whitlams a sóloví interpreti ako Tori Amos a Rufus Wainwright spopularizovali tento žáner.

Referencie
----------

1. 1 2   *Piano Rock* [online]. Rate Your Music, [cit. 2011-09-03]. Dostupné online.
2. ↑   *Piano Rock* [online]. soundunwound.com, [cit. 2011-09-03]. Dostupné online.
3. ↑   *Ben Folds Five - Whatever and Ever Amen* [online]. punknews.org, 5. máj 2009, [cit. 2011-09-03]. Dostupné online.
4. ↑  Jordan Harper. River Front Times - May 5, 2005. *Riverfront Times*, 5. máj 2005. Dostupné online [cit. 2011-08-28]. Archivované 2011-09-27 z originálu.
5. ↑  Stéphane Leguay. *The Dresden Dolls* [online]. Premonition Magazine, [cit. 2011-08-28]. Dostupné online. Archivované 2011-10-06 z originálu.

Zdroj
-----

*Tento článok je čiastočný alebo úplný preklad článku Piano rock na anglickej Wikipédii.*
Súradnice: 10°58′48″S 85°28′24″Z﻿ / ﻿10,98000°S 85,47333°Z﻿ / 10.98000; -85.47333

**Orosí** je názov vyhasnutého stratovulkanického komplexu pozostávajúceho zo štyroch kužeľov (*Orosí*, *Orosilito*, *Pedregal* a *Cacao*), nachádzajúceho sa na severozápade Kostariky v blízkosti mesta La Cruz, v pohorí Guancaste. Najvyšší so štyroch kužeľov je Cacao a jeho vrchol je tvorený dvoma menšími kalderami.

Posledná aktivita sopky nie je známa, aj keď v rokoch 1844 a 1849 boli erupcie reportované, neskorším výskumom sa nepotvrdili. Jediný dôkaz sopečnej aktivity je lahárový prúd, ktorý je datovaný na 3 500 rokov.

Okolie sopky je často vyhľadávaná destinácia miestnych obyvateľov, najmä ekologickejšie založených, zaujímajúcich sa o biodiverzitu. Sopka je súčasťou národného parku *Parque Nacional Guancaste*.

Iné projekty
------------

Commons
* Spolupracuj na Commons Commons ponúka multimediálne súbory na tému **stratovulkán Orosí**.

Externé odkazy
--------------

* www.volcano.si.edu Archivované 2021-05-16 na Wayback Machine - komplex Orosí na Global Volcanism Program (po anglicky)